गोरखपुर। बीआरडी मेडिकल कॉलेज में 10 सितंबर को तीमारदार और जूनियर डॉक्टरों के बीच हुए बवाल, मारपीट के मामले में पुलिस ने शनिवार देर रात जूनियर डॉक्टरों पर केस दर्ज किया है। तीमारदार शिव कुमार की तहरीर पर पांच नामजद और सात-आठ अज्ञात डॉक्टरों के खिलाफ हत्या की कोशिश, मारपीट, लूट, 7 सीएलए सहित कई गंभीर धाराओं में मामला दर्ज किया गया है। विवेचना के दौरान अज्ञात डॉक्टरों के नाम सामने आने पर उन्हें भी नामजद किया जाएगा।